**CONSILIUL JUDEŢEAN VRANCEA SE APROBĂ,**

**DIRECȚIA DEZVOLTARE ȘI PREŞEDINTE**

**PROMOVARE CĂTĂLIN TOMA**

**Nr. 3127/13.02.2023**

**Raport periodic de activitate al Consiliului Judeţean Vrancea, pentru anul 2022 întocmit conform art. 5, alin. (3), din Legea nr. 544/2001 privind liberul acces la informaţiile de interes public, cu modificările şi completările ulterioare**

“Trebuie să punem bazele unei administrații publice moderne și performante, transparentă și orientată către cetățeni. Pentru a realiza aceste obiective este nevoie de unirea eforturilor tuturor vrâncenilor, fie că sunt simpli cetățeni sau aleși locali, pentru construirea unui viitor comun, prin noi înșine”, Cătălin TOMA, Președintele Consiliului Județean Vrancea

Consiliul Judeţean este autoritatea administraţiei publice locale, constituită la nivel judeţean pentru coordonarea activităţii consiliilor comunale, orăşeneşti şi municipale, în vederea realizării serviciilor publice de interes judeţean. Consiliul județean este ales prin vot universal, egal, direct, secret și liber exprimat, în condițiile legii pentru alegerea autorităților administrației publice locale. Este condus de un președinte al consiliului județean care reprezintă autoritatea executivă la nivelul județului.

Consiliul Judeţean se organizează şi funcţionează în temeiul principiilor descentralizării, autonomiei locale, deconcentrării serviciilor publice, eligibilităţii autorităţilor administraţiei publice locale, legalităţii şi consultării cetăţenilor în soluționarea problemelor locale de interes deosebit, principiul eligibilității autorităților administrației publice locale, al cooperării, responsabilității și constrângerii bugetare. Pentru îndeplinirea atribuţiilor conferite de legislaţia în vigoare şi de Regulamentul de organizare şi funcţionare, Consiliul Judeţean Vrancea organizează şi asigură funcţionarea unui aparat de specialitate care este în subordinea directă a preşedintelui.

Aparatul de specialitate este structura organizatorică permanentă care asigură realizarea atribuţiilor Consiliului Judeţean şi ale conducerii executive a acestuia, stabilite prin legi şi alte acte normative, precum şi a celor reieşite din propriile hotărâri şi respectiv, dispoziţii ale preşedintelui.

Contact: Telefon: 0237.616800, 0237.213057, adresa: Str. Dimitrie Cantemir nr. 1, cod postal 620098, Focsani, Vrancea, e-mail: contact@cjvrancea.ro, adresa web: https://cjvrancea.ro/

**POLITICI PUBLICE:**

Principalele direcţii de acţiune ale Consiliului Județean Vrancea în anul 2022 la nivelul **Direcţiei Tehnice şi Investiţii,** au fost:

1. Monitorizarea şi implementarea unor proiecte în cadrul Programului Operațional Regional 2014-2020 cu extensie până în anul 2023, având ca surse de finanţare: bugetul Uniunii Europene, bugetul de stat şi bugetul local (s-au încheiat 4 contracte de finanţare cu Ministerul Dezvoltării Regionale, Administraţiei Publice şi Fondurilor Europene, în calitate de Autoritate de Management (AM) şi Organismul Intermediar (OI)- Agenţia pentru Dezvoltarea Regională a Regiunii de Dezvoltare Sud-Est Braila).

2. Finanţarea prin Programul Operaţional Asistenţă Tehnică 2014-2020 a unui obiectiv de investiţii, cu extensie până în anul 2023 („Modernizare infrastructură rutieră de drum judeţean 204 E dintre localităţile Mirceştii Noi-Ciuşlea-Stăjescu-Doaga-DN24”).

3. Realizarea investițiilor proprii (“Spitalul Judeţean de urgenţă Focşani – judeţul Vrancea”, Parc Industrial Vrancea S.R.L., „Staţii de reîncărcare pentru vehicule electrice în judeţul Vrancea”- prevede instalarea unui număr de 6 stații de reîncărcare).

4. Administrarea reţelei rutiere a judeţului Vrancea (au fost inventariate şi identificate lucrările necesare pentru întreţinerea curentă pe timp de vară, lucrări de refacere a unor sectoare de drumuri judeţene şi poduri afectate de fenomenele hidro-meteorologice periculoase, au fost prestate servicii privind prevenirea şi combaterea lunecuşului şi înzăpezirii, s-a efectuat un recensământ de circulaţie pe reţeaua de drumuri publice din România).

5. Investitii pentru obiective ale rețelei rutiere cu fonduri finanțate de la bugetul de stat și bugetul local. (Programul Naţional de Dezvoltare Locală I și II, cu extensie până în decembrie 2024, Programul naţional de investiţii "Anghel Saligny", Programul de reabilitare şi modernizare a retelei de drumuri judetene finanţat de la bugetul local)

6. Activitatea de îndrumare a consiliilor locale pentru rezolvarea problemelor tehnice de la nivelul Consiliilor locale comunale, orășenești și municipale.

7. Intervenții în cazul calamităților naturale și colaborarea cu instituțiile specializate din cadrul Comitetului Județean pentru Situații de Urgență. (15 acţiuni în comisii mixte)

8. Implementarea proiectului „Fazarea Proiectului Sistem de Management Integrat al Deşeurilor în judeţul Vrancea”, precum și întocmirea de situaţii și rapoarte pentru instituţiile cu care Consiliul Județean Vrancea colaborează în probleme privind gestionarea deşeurilor și alte probleme de mediu.

9. Monitorizarea implementării proiectelor de apă şi apă uzată cu finanţare din Programul Operaţional Infrastructură Mare („Extinderea şi modernizarea sistemului de apă şi canalizare în judetul Vrancea, etapa a II-a”)

10. Gestionarea Programului judeţean de transport public de persoane.

**„Audit Public Intern**

* În anul 2022 în rapoartele întocmite de Curtea de Conturi la Consiliul Județean Vrancea și D.G.A.S.P.C. Vrancea nu s-au înregistrat aspecte negative referitoare la activitatea de audit intern.
* În planul pentru anul 2022 au fost incluse 7 misiuni de asigurare.
* Au fost elaborate şi aprobate un număr de 21 proceduri operaționale conform HG nr.1086 din 2013 pentru aprobarea normelor generale privind exercitarea activității de audit.

**Priorități pentru perioada următoare:**

* Un important obiectiv de investiţii este **“Spitalul Judeţean de urgenţă Focşani – judeţul Vrancea”.** La sfârșitul anului 2022 avem: nota conceptuală, tema de proiectare, studiul de prefezabilitate, studiul de fezabilitate, Planul Urbanistic Zonal și avizele în fază SF, care au fost finalizate. Procedura de achiziție publică pentru atribuirea contractului de proiectare și verificare tehnică a proiectului se află în derulare. În prezent ne aflăm la finalizarea etapei de evaluare tehnică a propunerilor depuse de ofertanți, cea mai complexă și laborioasă parte a procedurii.

Noul Spital Județean de Urgență va avea o capacitate de spitalizare de 760 de paturi de spitalizare continuă şi 60 de paturi de spitalizare de zi, bloc universitar cu săli de curs și amfiteatru pentru 100 persoane, sector de specializare modern cu secții din aproape toate domeniile și spații special concepute pentru toate activitățile medicale și conexe, având un cost estimat de aproximativ 350 de milioane de euro, incluzând dotările și aparatura necesară.

* Strategia de dezvoltare a Județului Vrancea pentru perioada 2021-2027 (aprobată prin Hotărârea nr. 133/8.07.2021) este parte a proiectului „Inovare și performanță în administrația publică a Consiliului Județean Vrancea”, finanțat prin Programul Operațional Capacitate Administrativă și finalizat în anul 2022. Ne-am propus să oferim o imagine comprehensivă asupra contextului specific în care se dezvoltă Județul Vrancea, examinând în profunzime particularitățile, dinamica, tendințele și modificările structurale pe care le-au suferit caracteristicile demografice, sistemul de educație și dezvoltarea resurselor umane, sănătatea și serviciile sociale, economia, potențialul turistic, cultura, condițiile de mediu, agricultura și dezvoltarea rurală, infrastructura, amenajarea teritorială și urbanismul, pe parcursul ultimilor șase ani.

Ne-am propus să sprijinim politicile publice viitoare, aferente perioadei 2021-2027, să punem accent pe creșterea standardului de viață, dezvoltarea durabilă inteligentă, creșterea competitivității pe termen lung a economiei locale, dezvoltarea la standarde europene a infrastructurii de bază și perfecționarea, respectiv utilizarea eficientă a capitalului uman autohton.

Consiliul Județean Vrancea prin **Direcția Arhitect Șef,** a emis în anul 2022 un număr de 404 Certificate de urbanism și 138 Autorizații din care: 123 Autorizații de construire și 15 Autorizații de desființare.

Pe parcursul a 8 ședințe, Comisia Tehnică de Amenajare a Teritoriului și Urbanism a hotărât emiterea unui număr de 26 de avize, din care:

* 10 Avize de oportunitate emise de arhitectul șef în vederea elaborării unor Planuri Urbanistice Zonale;
* 9 Avize finale pentru Planuri Urbanistice Zonale;
* 1 Aviz pentru Plan Urbanistic de Detaliu
* 3 Avize ale Comisiei Județene emise în vederea avizării în CTATU Municipiul Focșani;
* 3 Avize pentru prelungirea termenului de valabilitate a unor Planuri Urbanistice Generale.

În urma celor 78 controale efectuate de către Serviciul Urbanism Amenajarea Teritoriului și Disciplina în Construcții, au fost întocmite 33 procese verbale de constatare și sancționare a contravențiilor în valoare de 70.000 lei.

**TRANSPARENȚĂ INSTITUȚIONALĂ (**Bugetul instituției pe anul 2022)

1. **Bugetul Local**:

Aparatul propriu al Consiliului Judetean Vrancea și instituțiile publice de sub autoritatea sa, au fost finanțate în anul 2022, conform unui buget local în valoare totală de **378.033 mii lei**, din care: la secțiunea de funcționare 238.510 mii lei, la secțiunea de dezvoltare 139.523 mii lei.

Plățile efectuate în anul 2022 au fost în valoare de **389.415 mii lei**, din care:

 **Secțiunea de funcționare - 199.773 mii lei** compusă din :

* cheltuieli de personal: 92.262 mii lei
* cheltuieli material: 70.461 mii lei
* dobânzi: 1.615 mii lei
* transferuri: 14.221 mii lei
* asistență socială: 11.102 mii lei
* alte cheltuieli: 7.400 mii lei
* rambursări de credit: 3.126 mii lei
* plăți ani precedenți: 414 mii lei

 **Secțiunea de dezvoltare -189.642 mii lei** compusă din :

* transferuri: 476 mii lei
* proiecte: 72.180 mii lei
* investiții:114.026 mii lei
* active financiare: 350 mii lei
* rambursări: 2.610 mii lei
1. **Bugetul instituțiilor publice finanțate parțial din bugetul local:**

În anul 2022 au fost finanțate din acest buget instituțiile de sub autoritatea Consiliului Județean Vrancea, care pe lângă subvențiile primite din bugetul local au obținut și venituri proprii, în valoare totală de **13.599 mii lei,** din care:

* la secțiunea de funcționare: **13.273 mii lei**
* la secțiunea de dezvoltare: **326 mii lei**
1. **Bugetul fondurilor externe nerambursabile**

Directia Generala de Asistenta Sociala si Protectia Copilului Vrancea

* Venituri: **568 mii lei**
* Plăți: **531 mii lei**

**Bugetul** – în integralitatea sa, se regăseşte afişat pe site-ul instituţiei la secţiunea ,,Informații Publice”/Secțiunea Buget (<https://cjvrancea.ro/buget/>).

Informaţii legate de procesul de **Achiziţii Publice,** achiziţii sectoriale şi concesiuni de lucrări şi servicii:

* În anul 2022 s-au derulat un număr de 579 procese de achiziții publice finalizate cu încheierea unui număr de 518 contracte și comenzi, din care un numar de 281 furnizare, 223 servicii și 14 lucrări, împărțite după cum urmează:
1. 579 achiziții directe online, din catalogul SEAP, concretizate într-un număr de 518 contracte și comenzi în valoare de 7.974.654,88
2. 13 proceduri de licitație deschisă, fiind încheiate contracte în valoare de 150.977.114,43 lei cu T.V.A.
3. 4 proceduri de negociere fără publicarea prealabilă a unui anunț de participare, fiind încheiat un contract în valoare de 2.203.738,13 lei cu TVA
4. 12 proceduri simplificate -au fost încheiate contracte în valoare de 43.108.565,85 lei cu T.V.A.
5. 4 contracte subsecvente în valoare de 17.619.691,71 lei cu T.V.A.
* Durata medie a unui proces de achiziție publică pe categorii, în anul 2022 a fost:
1. achiziție directă - 5 zile;
2. procedură simplificată 2 luni;
3. licitație deschisă 4 luni;
4. negociere fără publicarea prealabilă a unui anunț - 10 zile
* În anul 2021 au fost anulate 7 proceduri.

**Centralizatorul Contractelor de Achiziții Publice cu o valoare totală mai mare de 5.000 euro, pe anul 2022** –se regăseşte afişat pe site-ul instituţiei la Rubrica ,,Informații Publice”/Secțiunea Achiziții Publice (<https://cjvrancea.ro/achizitii-publice/>)

**Informaţii despre Litigii în care este implicată instituţia în anul 2022** (nu doar cele legate de achiziţii publice)**:**

Județul Vrancea a fost parte în 179 de dosare, din care 102 soluționate, iar 77 în curs de soluționare. Din cele soluționate, 70 de dosare au fost câștigate și 32 pierdute, tematica litigiilor fiind extrem de variată. Cele mai numeroase au fost litigiile având ca obiect acțiuni în:

* pretenţii: 25
* încadrare în grad de handicap: 82
* suspendare/anulare/clasare acte administrative: 19
* obligaţia de a face: 7
* plangere contraventionala: 15
* corecţii financiare: 3
* acțiune în evacuare: 1
* ordonanta președințială: 3
* contestații la executare: 6
* revizuire: 1
* poprire: 1
* actiuni in constatare: 5
* cerere strămutare: 2
* raspundere civila delictuala: 1
* plângere împotriva deciziei OCPI: 1
* recuperare prejudiciu: 1
* plângere împotriva soluției de netrimintere în judecată: 1
* cerere asigurare dovezi: 1
* contestație legea insolvenței: 1

**ORGANIGRAMA** aparatului de specialitate al Consiliului Judeţean Vrancea se regăseşte afişată pe site-ul instituţiei la secţiunea ,,Organizare” (Anexă la Hotărârea nr. 24 din 2 februarie 2023).

**Informaţii despre managementul resurselor umane/** Informații despre fluctuația de personal:

* noi veniți: 11
* reluare activitate: 4
* încheiere raport serviciu: 5
* suspendați: 8
* detașați: 3
* numărul de concursuri organizate: 13
* fluctuația la nivelul funcțiilor de conducere: 22
* numărul de funcții de conducere exercitate temporar: 7
* venitul mediu net, inclusiv diferite sporuri și proiecte: 6.241 lei

**RELAŢIA CU COMUNITATEA**

**Raportul de activitate privind Legea nr.** [**544/2001**](https://idrept.ro/00051687.htm)**,** cu modificările şi completările ulterioare a fost întocmit şi publicat într-un document distinct, în conformitate cu prevederile anexei nr. 10 la normele metodologice și se regăseşte afişat pe site-ul instituţiei la secţiunea ,,Informații de interes public/Rapoarte anuale de aplicare a legii”. (<https://cjvrancea.ro/solicitare-informatii-de-interes-public/>)

**Raportul de activitate privind Legea nr. 52/2003**, republicată a fost întocmit, conform art. 13 al prezentei legi şi publicat într-un document distinct și se regăseşte afişat pe site-ul instituţiei la secţiunea ,,Transparenta decizionala”. (<https://cjvrancea.ro/transparenta-decizionala/>)

**Informaţii despre atragerea de resurse din comunitate:**

* **Bazinul de Înot Didactic:**

Pe parcursul anului 2022 activitatea Compartimentului Administrare Bazin de Înot Didactic s-a desfășurat în baza Ordinului comun al ministrului tineretului și sportului şi al ministrului sănătății, nr. 535 din 30 iulie 2021 pentru aprobarea regulamentelor privind condiţiile necesar a fi respectate pentru accesul în bazele sportive, în vederea practicării sporturilor individuale în aer liber, pentru practicarea sporturilor de echipă în aer liber, pentru reluarea activităţii de nataţie în bazinele acoperite şi în aer liber din România, în vederea desfăşurării activităţilor sportive în spaţii închise, desfăşurării activităţilor de pregătire fizică în săli de fitness şi aerobic, respectiv accesul spectatorilor la evenimentele sportive.

Din luna ianuarie 2022 și până la sfârșitul anului, în cadrul bazinului de înot didactic au fost încheiate un număr de 454 abonamente adulți, 3825 abonamente copii și 68 abonamente gratuite conform R.O.F.(5+1). Concomitent, 1652 adulți, 365 copii și 10 studenți au accesat serviciile bazinului folosind plata cu ora. Totalul încasărilor în anul 2022 se ridică la 732350 lei din care 113500 lei reprezintă contravaloarea abonamentelor adulților și 573750 lei contravaloarea abonamentelor încheiate de copii, 41300 lei încasări cu ora adulți, 3650 lei încasări cu ora copii și 150 lei încasări cu ora studenți.

* **Zona de agrement Crâng Petrești:** În Crângul Petrești au fost organizate, ca în fiecare an, un număr mare de evenimente, totodată fiind făcute lucrări de întreținere și de modernizare la obiectivele din dotare. Obiectivul principal a fost valorificarea resurselor naturale și creșterea calității serviciilor noastre, pentru a atrage cât mai mulți vizitatori, lucru care de altfel s-a dovedit, prin numărul crescut al acestora, comparativ cu anul precedent. Pe parcursul anului 2022, în baza monitorizării video, cât și a monitorizării persoanelor, am constatat un număr de aproximativ 400.000 de vizitatori.
* **Compartimentul Administrare “Parcul Memoriei Naționale”:** Pe parcursul anului 2022, Compartimentul Administrarea Parcul Memoriei Nationale a asigurat monitorizarea execuției și derularea în parametri maximali a activităților programate la obiectivul de investiții “Parcul Memoriei Naționale”, efectuând deplasări la amplasament pentru care au fost întocmite documentații specifice, precum și o serie de vizite programate și inopinante pentru monitorizarea execuției lucrărilor și stării de vegetație pentru care au fost realizate informări și documentații fotografice.

Lista **parteneriatelor** încheiate la Consiliul Judetean Vrancea:

1. Contractul de Parteneriat pentru constituirea Consorțiului pentru învățământ dual în județul Vrancea.
2. Participarea Unității Administrativ-Teritoriale Județul Vrancea în parteneriat cu Unitatea Administrativ-Teritorială Județul Prahova și Unitatea Administrativ-Teritorială Județul Buzău pentru promovarea și implementarea proiectului de înființare a traseului de cicloturism „Velo Valahia” în regiunea Prahova-Buzău-Vrancea în cadrul PNRR- Componenta 11 – Turism și Cultură, Investiția I.4.
3. Acordul de parteneriat cu Centrul Județean de Excelență Vrancea.
4. Acordul de parteneriat pentru implementarea proiectului de prevenire și reducere a consumului de substanțe psihoactive “Eu, tu, noi, liberi!” în județul Vrancea.
5. Acordul de parteneriat între Consiliul Judeţean Vrancea şi Centrul Școlar pentru Educație Incluzivă „Elena Doamna” în vederea promovării şi implementării proiectului „Special education for special children” de către Centrul Școlar pentru Educație Incluzivă „Elena Doamna”.

**LEGISLAŢIE**

**Proiecte de acte administrative cu caracter normativ iniţiate de către instituţie:**

Număr de initiative: 10

* Aprobarea bugetului Unitatii Administrativ - Teritoriale judetul Vrancea si a institutiilor de sub autoritatea Consiliului Judetean Vrancea pe anul 2022
* [**S**tabilirea prețului mediu  pentru  tona de masă verde obținută de pe suprafețele cu pajiște permanentă din Județul Vrancea, pe anul 2022](https://cjvrancea.ro/wp-content/uploads/2022/03/Anunt.doc)
* [**A**probarea Statutului Unității Administrativ Teritoriale Județul Vrancea](https://cjvrancea.ro/wp-content/uploads/2022/04/Anunt.doc)
* [**A**probarea Regulamentului pentru controlul circulaţiei vehiculelor rutiere cu depăşiri de greutate/dimensiuni, constatarea contravenţiilor şi aplicarea sancţiunilor pentru nerespectarea prevederilor Ordonanţei Guvernului nr.43/1997 privind regimul drumurilor, republicată, cu modificările şi completările ulterioare, pe drumurile judeţene din judeţul Vrancea si tarifele suplimentare de utilizare a drumurilor de interes județean](https://cjvrancea.ro/wp-content/uploads/2022/05/Anunt.doc)
* [**A**probarea unor taxe pentru frecventarea cursurilor la Școala Populară de Artă din cadrul Centrului Cultural Vrancea pentru anul școlar 2022-2023](https://cjvrancea.ro/wp-content/uploads/2022/06/Anunt.doc)
* [**Rectificarea bugetelor proprii ale Judeţului Vrancea pentru finanţarea Unităţii Administrativ – Teritoriale Județul Vrancea şi a instituţiilor publice de sub autoritatea  Consiliului  Judeţean Vrancea, pe anul 2022**](https://cjvrancea.ro/wp-content/uploads/2022/09/Anunt.doc)
* [**S**tabilirea venitului anual din cedarea folosinței bunurilor în situația în care arenda se exprimă în natură, prin modificarea prețului produselor agricole/kg, pe anul 2023](https://cjvrancea.ro/wp-content/uploads/2022/11/Anunt.doc)
* [**A**probarea Regulamentului privind acordarea finanţării nerambursabile persoanelor fizice sau juridice fără scop patrimonial](https://cjvrancea.ro/wp-content/uploads/2022/11/Anunt-1.doc)
* [Aprobarea taxelor speciale pentru activităţile prestate de către Serviciul Public Comunitar Județean de Evidența a Persoanelor Vrancea pentru anul 2023](https://cjvrancea.ro/wp-content/uploads/2022/11/Anunt-2.doc)
* [**A**probarea normelor specifice privind desfăşurarea activităţii Unității de Achiziții Publice Centralizate](https://cjvrancea.ro/wp-content/uploads/2023/01/Anunt.doc)

Priorităţi legislative pentru perioada următoare: propuneri de modificări a Codului Administrativ și a Codului de Procedură Administrativă.

**DIRECTOR,** Întocmit,

**OPRIȘAN MIHAELA**  Bobeica Iulia